
Motorfejlesztés Formula Student versenyautóhoz

Az Óbudai Egyetem Formula Student csapatának, az O.U.R. Team-nek az első versenyautójához készült motorfejlesztés vizsgálataival foglalkozom (airbox, kipufogórendszer, hűtés rendszer). A versenysorozatban számos változtatás szabályhoz kötött, ami megnehezíti a fejlesztéseket. Ezek közé tartozik az egyedileg tervezett airbox, kipufogórendszer és hűtésrendszer. A motorfejlesztéssel a csapat motor szekciója dolgozik, amelynek vezetője 2022 januártól én vagyok. Az kiinduló ötlettől kezdve, a fejlesztéseken át, a véglegesen gyártható alkatrészig bemutatom a folyamatokat, ami rengeteg tapasztalattal és módosításokkal járt. A munkát segítette megannyi magyar csapat, akiknek saját tapasztalataik és segítőkészségük hozzájárult a kutatáshoz. A fejlesztések során rengeteg irodalom és forrás került feldolgozásra. A tervezéseket és szimulációkat számítógépes tervező (CAD) és szimulációs programok (Ansys Fluent, AutoDesk CFD, Lotus Engine Simulation) használatával oldottam meg. A mérnöki kihívások, amit a Formula Student verseny állított elénk számos új kompetenciával bővítette a csapatban résztvevők tudását. A TDK dolgozatomban az ezen fejlesztéseket részletesen bemutatom.



